Nuomininkai (Šiauliai)

Nuomininkai – buvęs kaimas Šiaulių rajono savivaldybėje, 13 km į šiaurę – šiaurės vakarus nuo Šiaulių, į vakarus nuo kelio Šiauliai–Gruzdžiai, Gubernijos – Gruzdžių miške. Kaimo teritorijoje iš Aukštrakių aukštapelkės upelių susidaro Viekvedis.

Istorija 

1649 m. Gruzdžių trakto revizijos akte Nuomininkai priskiriami Šiluvėnų ir Kūros vaitijai. Nuo 1791 m. kaimas priklausė Šiaulių valsčiui, nuo 1863 m. – Gruzdžių valsčiaus Verbūnų seniūnijai, nuo 1918 m. – Šiaulių apskrities Gruzdžių valsčiui, nuo 1929 m. Račių seniūnijai, nuo 1950 m. – Gruzdžių apylinkės kaimas. 1950–1979 m. kaimas priklausė kolūkiui „Gegužės devintoji“.

Panaikintas 1986 m.

Gyventojai 
1923 m. surašymo metu kaime buvo 25 ūkiai.

Šaltiniai 

Panaikintos Šiaulių rajono savivaldybės gyvenvietės